《避寇鼓山 其三》
清代·卓梦采

诛茆巢栖处，逍遥物外天。茑萝常绊枕，狙猱欲偷筵。

烽火关山隔，咆哮梦寐连。无心看野鸟，洗耳听幽泉。

煮石坚仍在，敲诗记罕全。夜深岩气静，长抱白云眠。

作者简介：卓梦采，字狷夫，凤山人。庠生。性孝友，方正自持，精医济人。清康熙六十年（1721）朱一贵陷县治，慕卓氏之名，致之再三，坚辞不肯赴。挈家遁鼓山匝月，吟咏自娱，且散家赀给戚族里邻，以资口粮。知县陈志泰高其行谊，赠「儒林芳标」匾额。享年八十。子肇昌，领乡荐；孙列胶庠